
Coperta revistei 

♦ “CETATEA LUMINII” Director: Prof. Dumitru Paulescu (Revistă de Cultură şi Artă), Sao 
Paulo - Brasilia. Anul I, Nr. 1, 23 August 1954. “Purtăm în sufletele noastre sbuciumate, icoana 
pământului natal. Purtăm în inima noastră pribeagă, icoana neamului osândit. Destin de 
răscruce ducem pe umeri şi ne scriem cu sânge cronica amară... Cetatea Luminii înseamnă 
pentru cei care i-au dat fiinţă şi se vor îngriji de viaţa ei, tranşeu de luptă permanentă, drum de 
onoare şi sacrificiu pentru neam. înseamnă armă nebiruită, în lupta pentru recucerirea dreptăţii 
şi libertăţii pierdute. Cetatea Luminii, înseamnă veghere de sentinelă credincioasă, întru 
apărarea patrimoniului nostru sacru. Acest ideal ni-i drag şi sfânt şi rămâne scris în inimile 
noastre”. Tipărită în frumoase condiţii grafice, se mai specifică în corpul revistei că ea “apare în 
cadrul ‘Bibliotecii SATUL ’, sprijinindu-sepe elanul unui mănunchi de compatrioţi din S. Paulo, 
strânşi în jurul figurei nemuritoare a filosofului V. Conta ”. Dintre colaboratori: Iulia Carâp, 
Vasile Posteucă, N. Iancu - Păltinişanu, Alexandru P. Silistreanu, Dumitru Leontieş, N. S. 
Govora, Faust Brădescu, Nicolae Roşea, Gr. Nandriş, Al. Busuioceanu, Dumitru Mărgineanu, 
Toma Jalbă, Dan Boghiu, Victor Buescu, Cătălina Negură, Prof. George Onciul, s.a. Semnează 
în numărul de debut Prof. Nae Ionescu despre “ Fiinţa noastră spirituală si omul de caracter” 
(din convorbirile îngrijite de Mircea Eliade si G. Racoveanu), Prof. univ. Grigore Nandriş (fost 
preşedinte al Societăţii pentru cultură, 1929 - 1942) vorbeşte în cadrul cercetării sale “Despre 
viaţa culturală a Bucovinei”, Prof. George Onciul prezintă un studiu de frumoasă semnificaţie 
“Despre Muzica Populară Românească ”, D-tru Paulescu înfierează “Robia întunericului” 





marxist, încrezător că “sub stindardul nemuritor al Libertăţii, într ’un front comun de luptă si 
sacrificiu, se vor încolona mâine toate neamurile pământului, conştiente de primejdia de moarte 
a Robiei întunericului Comunist” scoţând “neamul omenesc de sub apăsarea tuturor 
fărădelegilor”, Prof. univ. Victor Buescu îsi expune punctul său de vedere cu privire la vechea 
capitală a Daciei, Sarmisegetuza, sub titlul “Sarmisegetuza dans la toponymie Daco-Romaine” 
(Sarmisegetuza în toponimia Daco-Romană), în lumina noilor descoperiri arheologice sau 
teoriilor emise, cuprinzând în analiza sa trei aspecte de raportare: arheologic, lingvistic si 
toponimic, iar Mircea Eliade, în lb. portugheză, descrie cu admiraţie veneraţia în cultul lui 
Zalmoxis a Daco-Geţilor, viaţa simplă si ascetismul lor sub influenţa lui Burebista în articolul 
“Sob o signo de Zamolxis ” (Sub semnul lui Zamolxis). Din parnasul antologic al poeziei 
româneşti sunt reproduse versuri de Radu Gyr, “ Crucea din stepă” si “Cântec Ardelean”, 
frumoasa baladă “Făt Frumos” dedicată Căpitanului de Tudor Arghezi: “ Munţii pustii, cu 
piscurile cată / Mâhniţi, din cer, în valea de granit, / Ca să-l mai vadă, cel puţin odată, / Viu 
dacă-i viu sau mort, de-o fi murit... ”, poemul lui Octavian Goga, “Plugarii”, reactualizat parcă 
de suferinţa ţărănimii sub noul jug roşu: “Fraţi buni ai frunzelor de codru, / Copii ai mândrei 
bolţi albastre, / Sfinţiţi cu rouă suferinţii / Ţărâna plaiurilor noastre!... ”, îndrăgitele versuri 
pline de duioşie ale poetului Vasile Militaru, “Mama”: “A venit aseară mama, din sătucu-i de 
departe /Să mai vadă pe fecioru-i, astăzi, ‘domn cu multă carte! alături de nemuritoarele 
strofe ale poetului basarabean Al. Mateevici din poezia “Limba noastră”: “Limba noastră-i o 
comoară / în adâncuri cufundată / Un şirag de piatră rară /Pe moşie revărsată... ”. Nu lipsesc 
din perimetrul literar contribuţiile numeroase ale poeţilor refugiaţi din Brazilia si din exil: Ion 
Ţolescu (“Doină”), D. Paulescu (“Vipere Neadormite” alias Cetatea Luminii si “Tulnicul 
Rarăului” n sub pseudonimul D. Dorneanu): “Muntelui să-i spun, /Sub stejar străbun, / Gândul 
meu de ani, /Fulgere ’n duşmani, / Să las la răscruci / Vorbă la haiduci... Aron Cotrus 
(“Rapsodia Dacă”), Vasile Posteucă (“.Zodier”), Al. Silistreanu (“Versuripentru Neam”), Al. 
Busuioceanu (“Cetate Sacră”) sau Nicolae Novac (“23 August”). 

După numărul trei (III) apărut în anul 1957, copleşită de nenumărate preocupări si dificultăţi 
financiare, publicaţia se vede silită să-si întrerupă temporar existenţa. Reapare, după o lungă 
absenţă de 23 ani, la 26 Aprilie 1981, cu nr. 4 - 5 (Anul XXIII), consemnând în primele rânduri: 
“Cu gândul la Ţara noastră chinuită si la condeierii noştri din pribegie, care au rămas neclintiţi 
de pe linia destinului românesc, ca nişte stâlpi de lumină, îi invităm si-i aşteptăm să pună 
umărul si sufletul, alături de noi, la zidirea, consolidarea si apărarea acestui transeu de luptă 
românească si anticomunistă, de pe îndepărtatele ţărmuri străine... Am dispărut 23 de ani de pe 
ecranul vieţii româneşti din exil, - se mai spune în altă parte a revistei sub titlul ‘ Gânduri pentru 
Cetatea Luminii ’ - încercuiţi de duşmani si greutăţi. Dar, am reapărut si reînviat cu credinţa si 
hotărîrea de a nu da înapoi si de a nu înceta lupta, până când tirania si teroarea sălbatecă a 
comunismului, această religie a urii, a jafului si a crimei, nu va cădea la pământ”. “Cetatea 
Luminii (Helis N.N.) - astfel si-au botezat străbunii noştri capitala Daciei în antichitate... In 
cele 3 numere din Cetatea Luminii, apărute în Sao Paulo în anii 1954 si 1957, sub răspunderea 
Bibliotecii Române ‘SATUL ’ - scrie Prof Dumitru Paulescu în prezentarea intitulată “Cetatea 
Luminii” - s ’au strâns, ca lângă un iconostas al iubirii de neam, unii dintre cei mai aleşi 
scriitori ai românismului din trecut si din exil, care si-au schimbat condeiul în spadă, încălzind 
cu inima, talentul si dragostea lor, paginile acestei reviste, închinată pătimirii poporului 
român ”. Dedicat Sfintei învieri, sunt reproduse în acest număr două texte clasice ale Prof Nae 
Ionescu despre “înviere” si “Iertarea Creştină”, versuri antologice din creaţia poeţilor români: 


Al. Mateevici - “Christos a înviat”, Valeriu Cârdu - “Rugă pentru înviere” si Vasile Militaru - 
“Christos a înviat”, ori Steluţa Dorn (Brazilia) - “în noaptea învierii”, alături (în cadrul literar 
general), de cele ale poeţilor exilaţi, între care: Ion Ţolescu - “Căpitanului”, D-tru Paulescu cu 
poemul de rezonanţă telurică “Sunt lutul”: “Mă lupt sălbatic cu mii de furtuni, / Să-mi apăr ţara 
mea din străbuni. / Cred în Domnul si ogorul din lan, / Scapă-ne, Doamne, de crudul 
duşman... ”, “Veniţi să strigăm în lume” şi “Ajută-ne, Arhanghele Sfânt!” (nesemnată), 
Georgeta Crainic - “Legământ”, Nicolae Petra - “Psalm ”, M. Cerna - “Sunt zeci de ani”, 
Eglantina Daschievici - “Notrepays resiste”, Iulia Carâp - “Ţara mea” şi “Dor”, Alex. 
Silistreanu - “Iluminând”, “Poema ao heroi Jan Palach”, “Cutremurând” şi traducerea în 
portugheză “O Capitao” (Căpitanul) de Aron Cotruş, G. Tomis - “De când nu ne-am 
văzut” (poem dedicat eroului legionar Lucian Caramlău), Al. Gregorian - “Icoana de lemn”, 
Aron Cotruş cu versurile impregnate de revoltă “Cuvinte către ţăran ” (împovărat si 
nedreptăţit de “ciocoii desfăţarnici ai pământului”). Dumitru Leonties - “Drapelul”, ardentul 
poem-manifest al lui Radu Gyr, “Ridică-te Gheorghe, Ridică-te Ioane”: “Nu pentru-o lopată de 
rumenă pâine, / nu pentru pătule, nu pentru pogoane, / ci pentru văzduhul tău liber de mâine, / 
ridică-te, Gheorghe, ridică-te, Ioane!.. ”, Ion Buzdugan - “Căsuţa dela Nistru”: “Căsuţă de la 
Nistru de hoarde pângărită, / Ne-om mai vedea vreodată, la vatra în ruine / Să-ţi îngenunchi în 
faţă, icoană răstignită, / Să plâng de fericire, căsuţa mea, cu tine?... ”, Duiliu Zamfirescu cu 
idilica baladă intitulată “Bucovină ” (năpustită de străini, cerând cu umilinţă ajutor Voevodului 
Ştefan), ori cutremurătoarele versuri ale lui Gh. Cosbuc, “Decebal către popor”: “Din zei de-am 
fi scoborîtori, / C’o moarte tot suntem datori!... Tot din numărul de faţă, ţinem să desprindem 
frumoasele rânduri pe care le semnează D-tru Paulescu despre viteazul si înţeleptul Rege al 
Dacilor, “Burebista”, căruia “i se dator este statornicirea neamului nostru pe pământul cuprins 
între Tisa, Dunăre, Marea Neagră si Nistru ”, articolul “Ce este politica naţionalistă? Si ce este 
naţionalismul?” de Vasile Marin (reprodus din voi. “Crez de Generaţie”, 1937), sunt prezentate 
extrase din ziarul “Fuerza Nueva” (Madrid) cu privire la manifestarea comemorativă a eroilor 
Ion I. Moţa si Vasile Marin care a avut loc în luna Ianuarie la Monumentul Moţa-Marin din 
Majadahonda, Spania, în prezenţa Comandantului Mişcării Legionare Horia Sima si a liderului 
naţionalist spaniol Blas Pinar (conducătorul organizaţiei “Fuerza Nueva”), cu pasaje din 
cuvântările susţinute de Nicolae Roşea si Blas Pinar în faţa numeroasei asistenţe. în continuare, 
este publicat apelul redacţiei adresat exilului cu titlul “Desrobirea României prin luptă, post si 
rugăciuni”, N. S. Govora dezbate în rândurile sale intitulate “File de istorie” afirmaţiile pe care 
le face Mihai Fotin Enescu cu privire la partidul liberal si poziţia acestuia vis-â-vis de rivalitatea 
imperiului rusesc, D. Paulescu aduce un omagiu la trecerea din viaţă a emeritului “Profesor T. 
Onciulescu” dela Univ. din Roma si Napoli, consătean cu autorul din satul de arcaşi Voloca “de 
sub streasina Cosminului, astăzi înrobit si schingiuit de anticristii Moscovei, în Bucovina 
martirizată”, amintind că T. Onciulescu “face parte din prima pleiadă de tineri ai satului care 
s ’au ridicat la învăţătură mai înaltă, în epoca dintre cele două războaie mondiale... Am fost 
colegi de scoală si de universitate - scrie în continuare D. Paulescu - cu aproape toţi fruntaşii de 
mai târziu ai studenţimii bucovinene, Tudose Popescu, Ion Ţurcan, Ion Negură, Aurel Nenati, 
Filon Lauric, G. Macrin, Ilie Imbrescu si tinerii poeţi, Mircea Streinul, Vasile Posteucă, Mihai 
Horodnic, G. Todiras, G. Clopinci, Iulian Vesper, Teofil Lianu, Dumitru Leonties, Vianor 
Bendescu, etc. Această nouă lume de tineri, pornită de pe prispa satelor la învăţătură si luptă 
pentru neam, îsi găseste împlinirea întru ideal, împreună cu Onciulescu... Din această 'Ţară de 
Sus ’ a Moldovei, din această Bucovină ‘cu mănăstiri si brazi ’, pământ de ţărani si poeţi, de pe 
plaiurile acestei Regine, cu Doine si Hori, s ’a ridicat spre muncă si lumină si T. Onciulescu ...”, 



încheie omagiul său D. Paulescu, revenind mai pe larg în numărul următor al revistei cu 
înfăţişarea activităţii culturale (publicistică si universitară) a profesorului (sub pseudonimul D. 
Voloceanu), alături de prezentarea pe care i-o face Ion Popinceanu ilustrului dispărut. în 
continuare, este reprodus un fragment din voi. “Desgroparea Căpitanului” de Vasile Posteucă 
cu privire la “ Luceafărul” poeziei româneşti Mihai Eminescu, protestează în apărarea Pr. Gh. 
Calciu-Dumitreasa din Bucureşti, “care a fost condamnat la 10 ani închisoare, fără nici o 
apărare din partea Prea Fericitului Patriarh, si-si ruinează sănătatea în neagra închisoare din 
Aiud” (“Cuvinte către tineri”), sunt redate pasaje din scrierile lui C. Z. Codreanu (“Noi si 
pământul nostru”, Carmen Sylva, 1936), etc. în articolul privitor la “Centenarul Monarhiei 
Române”, este publicat un fragment din lucrarea memorialistică “Sfârşitul unei domnii 
sângeroase” de Horia Sima apărută la Madrid, iar la “Pagina Bibliotecii Române - SATUL”, 
Prof. Dumitru Paulescu împărtăşeşte exilului că “si-a pus în gând să ridice cu orice sacrificiu, 
pe aceste îndepărtate tărâmuri tropicale, arse de soare si secetă spirituală, UN CĂMIN 
ROMANESC, unde să-si poată adăposti în siguranţă, cărţile, colecţiile, mobilierul si obiectele 
de valoare” în apelul “Visăm o Casă Românească pentru Biblioteca - SATUL”, dezvăluind cu 
această ocazie si prima listă a contributorilor veniţi în ajutorul importantei iniţiative 21 . Tot Prof. 
Dumitru Paulescu anunţă cu tristeţe faptul că “Ne-a părăsit profesorul si ofiţerul român Ion 
Teodorescu” (survenită la 10 August 1979), “strălucitprofesor si pedagog... apreciat si iubit de 
studenţii care l-au cunoscut, iubit si admirat... primul bibliotecar al Bibliotecii Române SATUL 
din Brasilia ” si care - ţine să amintească în continuare autorul - “s ’a oferit cu tot sufletul să 
lucreze onorific pentru tânăra înjghebare culturală românească... ”, fiind prezentată în paralel si 
o scurtă biografie a acestuia în limba portugheză sub titlul “Dados Biograficos de Ion 
Teodorescu”. 



Efigie 

La fel de substanţială este si următoarea ediţie a publicaţiei (Anul XXIV, Nr. 6-7, Iunie 1982 - 
Ianuarie 1983), din care dorim să amintim aici bogata si preţioasa contribuţie a Prof. Dumitru 
Paulescu (sub nume propriu, în numele revistei sau cu alte pseudonime 3) ), în primul rând cu 
articolul omagial la împlinirea a “55 de ani dela întemeierea Mişcării Legionare” (semnat D. 
Domeanu), cu un parcurs al vieţii si luptei anticomuniste a fondatorului Legiunii, Comeliu Zelea 
Codreanu, a biruinţelor si martiriului lui; articolul “Strigătul fraţilor din cătuşele 
comunismului”, despre revolta mocnită a românului, năpăstuit de nedreptatea si urgia 
apocaliptică comunistă; apelul adresat “Fraţilor Români” de a se apropia “cu tot sufletul de 











cutremurătoarele suferinţi ale ţării noastre, de fraţii noştri schingiuiţi în bezna celulelor si de 
poporul român înfometat”, ori versurile de profundă semnificaţie “ Colindăm lui Dumnezeu ”, 

“ Plugusorul Românului pribeag” (“Vin cu plugul meu pribeag / Pân ’la tine frate drag... ”), 

“Când o fi să mor” (in memoriam poetului Vasile Posteucă): “Când o fi să mor / înfreamăt de 
dor, /Să mă îngropaţi/Pe culmi de Carpaţi... ”, sau “ Un dor ”, cea din unnă sub pseudonimul 
Teodor Paulescu. Colaborează la acest număr: Alexandru Silistreanu - “ în cimitirul 
Montparnasse ”, versuri închinate maestrului George Enescu (vezi si articolul din cuprins “ Un 
veac dela naşterea Maestrului George Enescu ” pe care îl semnează D. Paulescu alias Dumitru 
Subţirel), “Murmurio de Riacho Fundo”, “Drumurile Georgeta Crainic - “ Meditaţie la... 
POD” (câteva reflexii asupra operei literare a lui Vasile Posteucă), alături de comunicarea 
privind lucrările celui de-al X-lea Congres al Limbii Române susţinut la Toronto dedicat 
poetului V. Posteucă, “In memoriam” (versuri, la pierderea lui Octavian Roşu). O frumoasă 
evocare face Ovidiu Găină în numărul de faţă despre “Primul marş de propagandă la 
Mănăstirea Putna” întreprins de Frăţia de Cruce “Sf. Gheorghe” din Rădăuţi si împrejurările 
constituirii acestei Frăţii: “ ...Anul 1932. Era în Octombrie. Un coleg ne-a făcut semn, în pauză. 

A scos o hârtie împăturită din chimir, a desfăcut-o si ne-a citit conţinutul cu vocea sugrumată de 
emoţie. Era un manifest adresat românilor, în care li se cerea să se strângă în jurul steagului 
înălţat de Corneliu Zelea Codreanu. în mijlocul manifestului era chipul său frumos de 
Arhanghel. Studentul care-i dăduse manifestul colegului (cred că era Moisuc), ne invită la o 
consfătuire. Se prezintă. Se numea Vasile Cârciu si era student în Drept, la Iaşi. Ne-a îndemnat 
să formăm o ‘Frăţie de Cruce ’... Asa că pe la mijlocul lui Decembrie, câteva zile înainte de a 
pleca în vacanţa de Crăciun, ne-am adunat în casa unui ţăran legionar din 'Obor ’, cartierul nou 
al Rădăuţului, si am depus legământul în faţa camaradului Negru... într’o zi de sărbătoare ne¬ 
am decis să întărim jurământul nostru de Fraţi de Cruce, repetându-l la mormântul lui Ştefan 
cel Mare. Ne-am hotărît să facem un marş până la Putna, trecând prin Marginea, Frătăuţi, 

Vicov si Suceviţa. în total ceva mai mult de 70 kilometri. în dimineaţa acelei zile (Mai, 1933), 
după o scurtă rugăciune” - ne mai spune autorul articolului - câte doi, în pas cadenţat, cântând, 
fraţii de cruce se văd “ajunşi Ia chilia lui Daniil Sihastru, de unde pornise săgeata pentru a 
indica Voevodului locul unde trebuia zidită mănăstirea; ne-am aşezat pe pietrele ce serviseră 
înainte Sihastruluui de odihnă si începurăm să cântăm. Cred că era pentru întâia oară, când 
răsuna în chilie Inund Legiunii si ‘Ştefan Vodă al Moldovei ‘Tot asa tu Căpitane, / Urcă pe-ale 
Putnei văi, / Si-ţi vom da batalioane, / De legionari flăcăi... ”. Un index al “Cărţilor româneşti 
apărute în pribegie” (continuat în ediţia următoare), articolul “Trei decenii dela înfiinţarea 
Bibliotecii Române SATUL ”, alături de rubrica “Ne scriu cititorii”, încheie bogatul sumar. 




PRO PATRIA SEMPER 

Ultimul număr al revistei (Anul XXV, Nr. 8 - 10, Iunie - August 1984) este închinat “întru 
eliberarea osânditului nostru neam românesc si a tuturor popoarelor subjugate de dictatura si 
tirania comunismului” , cu îndemnul adresat de redacţie în “Comunicarea” publicată din prima 
pagină pentru a lupta “din răsputeri contra fiarei ce-si varsă focul si cruzimea bestială asupra 
Creştinismului ”, concluzând că “numai prin lupta, prin credinţa si jertfa noastră, pentru Cruce 
si neamul din care ne-am ridicat, Lucifer va fi răpus si Soarele Dreptăţii Divine va străluci în 
lumina istoriei”. Subliniem din cuprins frumoasele rânduri intitulate “ Din martiriul Basarabiei 
si Bucovinei” semnate de Dumitru Paulescu sub pseudonimul D. Transnistrianu (în spaţiul 
dedicat celor două provincii româneşti robite, Basarabia si Bucovina), contribuţiile cuprinse aici 
fiind iscălite de Alex. Mateevici {“Limba noastră”), Teodor Craioveanu - Cernăuţi cu un 
omagiu pe care îl aduce cărturarului si luptătorului “Onisifor Ghibu”, J. N. Manzatti cu o 
“Scurtăpanoramă a folklorului bucovinean”, notele Prof. Ion I. Nistor despre “Gazeta 
BUCOVINA”si Testamentul luiD. Hurmuzachi”, amintirile Prof. D. Paulescu la pierderea 
tragică din viaţă a poetului “Dumitru Leonties - vultur din Ţara Fagilor”, “fratele nostru de 
cruce, stejar nemuritor din Bucovina ”, s.a. Alte semnalări notabile din conţinut: Gabriel 
Bălănescu - “Din nou despre actul dela 23 August 1944”-, Prof. Dr. Stan M. Popescu - “Isvorul 
urii contra legionarilor”-, Georgeta Crainic - “Vasile Posteucă, versuri inedite”-, Dumitru 
Paulescu - “Neamul Românesc pierde un suflet ales” (Dr. Nicu Iancu-Păltinisanu, 18 Ian. 1910 
-15 Iulie 1984) sau, în continuare, interesantele “Amintiri - Din ultimele zile de pe front” 
semnate de N. S. Govora. Partea literară a revistei este bogat reprezentată de versurile pe care le 
semnează: Alexandru Gregorian (cu poemul religios “înviere”), Ion Ţolescu - “Rugă de pe 
Rarău”, N. S. Govora - “Rugă”, Al. P. Silistreanu - “Hino a Polonia”, “40 de ani” si “A căzut 
un camarad” (in memoriam C-tului Legionar al Bunei Vestiri, Dr. Nicolae Iancu-Păltinisanu), 
Aron Cotrus - “Marş răsboinic” (din ultimele poeme ale poetului, aflate în manuscris), Nicolae 
Novac - “Ora căderii în lut”, Iulia Carâp - “Ţara mea”, “Aşteaptă-ne frate” si “Stropi de 
gând”, D. Bacu - “Invitare”, Sandu Tudor - “Imnul la Rugul Aprins al Maicii Domnului” 
(acatist scris de Sandu Tudor în 1947 la Mănăstirea Antim, cu precizarea că “ este ultima creaţie 
a acestui martir, care fiind întemniţat de comunişti, a ales drumul cel mai strâmt, al învierii prin 
Moarte, refuzând abjurarea ideilor si credinţei lui ” - însoţit de o notă biografică asupra 
acestuia), Eglantina Daschievici - “Ţăranul Român” sau Dumitru Paulescu cu “Soldaţii lui 






Isus” (pentru a ne limita doar la aceşti autori din şirul contributorilor), iar rubrica intitulată “Ne 
scriu cititorii...” încheie sumarul valoros al publicaţiei pe care, cu atâta dragoste, Prof. D. 
Paulescu a editat-o de-a lungul anilor ca Director al ei si al Bibliotecii Române “Satul”, în ciuda 
tuturor dificultăţilor pe care le-a întâmpinat în greul si lungul surghiun al exilului. 

Nicolae NIŢĂ 

1) _ 

- Multe din poeziile autorului din această perioadă vor fi de altfel cuprinse peste ani în voi. 
“Pentru fraţii noştri fără mormânt” apărut în cadrul Universităţii din Brasilia, 1971, cu o 
prefaţă de Vasile Posteucă. 

2 ) _ 

- Tezaurul colecţiilor aflate în posesia Bibliotecii “Satul” includea ziare si reviste româneşti, 
unele dintre ele aproape dispărute din orice circuit, cum ar fi ziarul “Cuvântul” apărut la Viena 
în 1945 ca organ oficial al Guvernului Naţional dela Viena, ziarul “Dada” tipărit la Paris în 
1945, “Trăsnetul”, “Crucile Albe”, etc. Lista cuprindea în întregime publicaţiile naţionaliste 
româneşti apărute pe continentul sud-american, numeroase ziare si reviste naţionaliste străine, 
mii de titluri de cărţi în limba română sau în cele de circulaţie universală cu referire la viaţa si 
istoria poporului român, “fondurile” donate si lăsate în păstrare Bibliotecii de românii stabiliţi în 
America Latină sau de pe alte continente (cum ar fi fondul “Dr. Nicu lancu” 1 ), obiecte de 
valoare, s.a. în cursul anilor următori, iniţiativei de construire în capitala Braziliei a Casei 
Româneşti “Satul” i s’au alăturat revista “Carpaţii” din Madrid si ziarul “Libertatea” din New 
York, în paginile acestora fiind adresate numeroase apeluri românilor de a subscrie la fondul de 
construcţie, prin cumpărarea cărămizilor necesare exprimate în valori diferite până la suma de o 
sută dolari. Reţinem din Apelul Bibliotecii Române “SATUL ” publicat în ziarul “Libertatea”: 

“Fraţi Români de pretutindeni, 35 de ani au trecut dela data înfiinţării în Sao Paulo, Brazilia, a 
Bibliotecii Române ‘SATUL ’, la 10 Decembrie 1952. încă de atunci, ne-am pus în gând si am 
hotărît construirea unei case în stil românesc sub cerul Americii Latine, care să adăpostească 
Biblioteca ‘SATUL In acest scop nobil si pentru construirea acestui altar de cultură 
românească, de apărarea si cultivarea limbei, artei, istoriei si literaturii române, care se sufocă 
otrăvite, între seceră si ciocan, batem acum la poarta sufletului tău, frate român si frate creştin, 
ortodox sau catolic, ca să nu ne laşi singuri la acest drum greu, pentru înfăptuirea acestei 
ctitorii româneşti. Fii ctitorul si sprijinitorul acestui aşezământ naţional românesc din visul 
nostru. Nu fi indiferent, nu amâna sprijinul tău, desprinde-te o clipă de toate preocupările 
cotidiene, de chestiuni poate mai mărunte si mai personale si primeşte vestea aceasta cu 
dragoste si bucurie, si aleargă cu însufleţire, ca o albină, dela un frate la altul, dela un prieten 
la alt prieten, deschizându-le inima ce zace sub apăsări materialiste, făcându-i să înţeleagă 
rostul exilului nostru si lupta la care ne-am angajat, fără obiective materiale si interese 
personale si să contribuie cu drag, pentru această strălucită realizare din desţărarea noastră, 
unde suntem urmăriţi, sabotaţi si prigoniţi de agenţii si cozile de topor, ale stăpânilor vitregi si 
tovarăşilor dela Bucureşti 

Visul arzător al profesorului pentru clădirea “Casei Româneşti SATUL”, n’a putut fi împlinit! 
Peste ani, la 10 Decembrie 1996, Dumitru Paulescu ţinea să amintească românilor: “Ultima 
dorinţă a Bibliotecii - SATUL -, este părăsirea meleagurilor străine, după 50 de ani de 
surghiun, aducând acasă, cele 17.000 de cărţi, majoritatea româneşti, broşuri, publicaţii 




periodice, icoane, tablouri si mobilierul, dând suflet si viaţă nouă, acestui aşezământ cultural, pe 
pământul nostru strămoşesc, prigonit de toţi barbarii ” (“Ultimul meu cuvânt din Exil”, 1997). 
Biblioteca, această comoară unică de bogăţie culturală si spirituală, rodul străduinţei lui 
neîntinate, deşi au trecut mai bine de 20 de ani dela cele scrise mai sus, a rămas încă pe 
meleaguri străine. Stins din viaţă în anonimat, Profesorul univ. Dumitru Paulescu a fost un 
exemplu de dăruire si un luptător dintre cei mai aleşi si destoinici pentru dreptatea cauzei 
româneşti, mult preţuit si iubit de toţi românii din exil, stâncă de măreţie în vâltoarea nemiloasă a 
anilor care l-au despărţit de pământul natal pe care, atât de duios ni l-a împărtăşit în versurile sale 
cu gândul la Voloca si Bucovina lui dragă, răstignită nemilos înstrăinării. 

Biblioteca Română “Satul” Sao Paulo (1952-1960); după 1960, strămutată în Brasilia (noua 
capitală federală a Braziliei); înregistrată ca persoană juridică independentă. Membrii fondatori: 
Dumitru Paulescu, (Director, prof. univ.); Nicolae Iancu (avocat); Ion Teodorescu (profesor); 
Alexandru Mateescu Frâncu (prof. univ.); Ion Jelescu (avocat); Iulia Carâp (medic); Victor 
Carâp (inginer); Dan Boghiu (inginer); Al. Petru Silistreanu (poet); Alexandru Botescu (ofiţer); 
Dumitru Nicolau (contabil); Dumitru Toceanu (comerciant); Ion Dimitriu (contabil); Victor 
Tudorănescu (ofiţer); Alexandru Roşea (comerciant); Dumitru Domescu (tehnician); Constantin 
Croitoru (constructor) si Ion Gules (comerciant). Secretar: Steluţa Doru. 

*). _ 

- Vezi si volumul apărut cu titlul “Despre Nicu Iancu” de Dumitru Paulescu, Brasilia, 1995. 

- Actualmente sub îngrijirea Prof. Rosiu Ovidiu Petru Octavian. 


3 )_ 

- Vezi si: D(ecebal) Transnistrianu, D. Suceveanu, D. Voloceanu, Teodor Paulescu, Dumitru 
Subţirel, Amos de pe Nistru, s.a. 





